title: Die Gedanken sind frei
text: Die Gedanken sind frei (Ar soñjoù a zo dizalc'h), zo ur ganaouenn alamanek eus an  ha n'ouzer ket gant piv eo bet savet. 
  
  Adalek 1780 e voe skignet dre vrudfollennoù, a-raok ma voe moulet an ton hag ar pozioù anezhi en antologiezh Lieder der Brienzer Mädchen ("Kanaouennoù merc'hed Brienz"), embannet e Bern, e Suis, etre 1810 ha 1820.
  
  Aus Neukirch bei Schönau,  Eus Neukirch da Schönau , eo an doare anavezetañ, dianav ivez an oberour anezhañ, embannet gant Hoffmann von Fallersleben en e zastumad Schlesische Volkslieder mit Melodien ("Kanaouennoù folklorel Silezia gant an tonioù") er bloaz 1842.
  
  Kanet eo bet gant Pete Seeger, Leonard Cohen ha Freddy Quinn.
  
  Komzoù
  Pevar foz hepken a oa war follennoù-nij 1780 ; unan nevez a voe ouzhpennet diwezhatoc'h. 
  Hiriv e kemm an urzh anezho, hervez ar ganerien. Unan eus an doareoù, Lied des Verfolgten im Thurm. Nach Schweizerliedern ("Kan an den heskinet en tour. Hervez kanaouennoù suis"), zo un diviz etre ur prizoniad hag e zousig ; emañ e trede levrenn dastumad Achim von Arnim ha Clemens Brentano, Des Knaben Wunderhorn ("Korn marzhus ar baotredigoù"), bet embannet war-dro 1805. 
  
  E 1898 e voe kempennet an ton gant Gustav Mahler evit seniñ ha kanañ Des Knaben Wunderhorn.
  
  An doareoù istorel
  
  Istor
  Ur ganaouenn enebiñ eo bet buan Die Gedanken sind frei abaoe amzer Klemens Wenzel von Metternich (1773-1859), ha dreist-holl e-touez izili ar Burschenschaften, ar c'hevredigezhioù studierien alaman. Berzet e voe ar ganaouenn goude dispac'h 1848 en Alamagn.
  
  E 1935 e voe gourc'hemennet gant gwarded kamp-bac'h Lichtenburg ouzh ar brizonidi bolitikel aozañ un abadenn da lidañ 46vet deiz-ha-bloaz Adolf Hitler ; an alvokad yuzev Hans Litten a zistagas komzoù ar ganaouenn Die Gedanken sind frei. 
  
  E 1942 e veze sonet gant fleüt Sophie Scholl, plac'h yaouank ar Rozenn Wenn, dirak mogerioù toull-bac'h kêr Ulm ma oa bet lakaet he zad Robert goude m'en devoa lavaret e oa Adolf Hitler "skourjez Doue".
  
  Liammoù diavaez
  Kanet en alamaneg 
  Gant Judith von Hillel
  Gant Freddy Quinn
  Gant Heike Makatsch
  Gant ''Die Fische Chör'
  Gant Hannes Wader
  Kanet e saozneg gant Pete Seeger
  Kanet en alamaneg ha saozneg
  Kanet en alamaneg ha galleg ha yezhoù all, en ur sonadeg Je suis Charlie e Strasbourg e miz C'hwevrer 2015
  
  kanaouennoù alamanek
  kanaouennoù politikel